一八九八年，大清租地畀英國，拓展香港。香港政府未有卽時接手，揀咗運頭角山做差館。當時問過附近泮涌，伴涌係翕和一村，話無風水問題。而另一邊太和市，係大埔七約，同翕和大族，大埔頭鄧氏不和，當中蔡坑、林村同粉嶺，就借風水阻止接收。七約喺錦山等地置礮臺，轟擊運頭角，是爲新界六日戰之始。雖然是次戰場喺翕和，翕和亦受威脅要參加，但始終堅拒參戰。英軍由沙田，過翕和地，入大埔支援。最終擊退鄉勇。